Vainagių piliakalnis

Vainagių piliakalnis, Piliukas (registro kodas iki 2005 m. balandžio 19 d. A1914, Lietuvos Respublikos kultūros paminklų sąrašo Nr. AR1012) – piliakalnis Kelmės rajono savivaldybės teritorijoje, prie Vainagių kaimo, Šaukėnų seniūnija, Kurtuvėnų regioninis parkas. Pasiekiamas iš plento Bubiai – Šaukėnai einančiu keliu atvažiavus į Vainagius, juose pasukus į kairę rytų kryptimi, už 100 m – į dešinę pietų kryptimi, už sodybos žvyruotu keliuku 100 m – yra priekyje.

 Piliakalnis 
kairėje|miniatiūra|250x250px|3D modelis
Piliakalnis įrengtas atskiroje kalvoje, iš visų pusių juosiamoje pelkių. Aikštelė ovali, pailga rytų – vakarų kryptimi, 45x22 m dydžio, 1 m įdubusiu viduriu, platesniu vakariniu galu. Šiaurės vakarų šlaite, 1 m žemiau aikštelės yra 10 m pločio terasa, į vakarus žemėjanti per 1 m. Šlaitai statūs, 14 m aukščio.

Apaugęs praretintomis eglėmis. Lietuvos TSR archeologijos atlasas, Vilnius, Mintis, 1975 m. t. 2 p. 173 (Nr. 777)

 Tyrimai 
Piliakalnio žvalgomuosius archeologinius tyrimus 1999 m. V. Ramanauskaitė piliakalnyje ištyrė 45 m² dydžio bendrą plotą, kultūrinio sluoksnio nerado. Piliakalnis datuojamas II tūkstantmečio pradžia.

 Šaltiniai 

 Lietuvos kultūros ir gamtos paminklų atlasas. Enciklopedijų leidykla, Vilnius, 1991 m., p 28-29.
 Lietuvos TSR kultūros paminklų sąrašas, V., 1973, p.174
 Krzywicki L. Żmudz starożytna. Dawni Żmudzini i ich warownie. Warszawa, 1906. p. 58, 62.
 Algirdas Skrupskelis. Šiaulių apskrities neaiškios archeologinės vertės objektų žvalgymo 2004 m. ataskaita V., 2005. P.34-35. – LII rankraštynas F.1 B.4399.
 Lietuvos piliakalniai, atlasas. Vilnius, 2005, t. 2, p. 400.
 Petras Tarasenka. Lietuvos archeologijos medžiaga. Kaunas, 1928. p. 254
 Povilas Višinskis. Keli žodžiai apie kelis piliakalnius // Raštai. Vilnius, 1964 m. p. 399

 Nuorodos 
 Lietuvos piliakalniai
 Hillforts.eu atvirųjų duomenų ištekliai

Kategorija:Piliakalniai Kelmės rajone